****

**„Lenyűgöző Shanghai” – fotókiállítás és panoráma installáció az Akváriumban**

**2017. júniusban a Shanghai Önkormányzat Tájékoztatási Irodája elhozza a *Global City* elnevezésű kampányát Magyarországra, Budapestre. A “*The Amazing Shanghai*” (Lenyűgöző Shanghai) címet viselő 2017-es *City Campaign* különböző rangos eseményeket vonultat fel, melyek között szerepel egy tematikus fotókiállítás valamint a *The Shanghai 360°* elnevezésű panoráma installáció is. A két kiállítást az Akvárium Klubban, illetve az Erzsébet téren rendezik, s a kiállítások 5 napon keresztül, június 26-tól június 30-ig láthatók.**

A “*The Amazing Shanghai*” kiállítás célja Shanghai új és modern jövőképének bemutatása, a város kulturális szerepének erősítése és az érzelmi identitásának megismertetése a világ népeivel. A Budapesten rendezendő események célja a két város, Shanghai és Budapest kapcsolatainak erősítése, Shanghai kultúrájának bemutatása a magyaroknak, a Kína és az EU közötti magas szintű párbeszéd elősegítése, valamint kulturális és művészeti együttműködések elősegítése Kína és a  “*Belt and Road Initiative”* (Övezet és Útvonal) elnevezésű kezdeményezés által területileg érintett országok között.

**Fotókiállítás**

Az “*Amazing Shanghai*” (Lenyűgöző Shanghai) című fotókiállítás 80 képet mutat be, lélegzetelállító Shanghai utazásra invitálva a látogatókat. A fotográfus művészi látásmódján keresztül betekintést kapunk Shanghai városának szépségeibe, a város fejlődésébe, kultúrájába és műemlékeibe – a kiállítás egyszerre mutatja be a nagyvárost valamint annak kulturális vetületét és szellemiségét.

Magyarország fontos partnere Kína *Belt and Road Initiative* elnevezésű kezdeményezésnek, régóta fennálló és mély barátságot ápol Kínával, valamint maga Shanghai és Magyarország között is különleges kapcsolat van, ami a XX. Század első felére nyúlik vissza. Hudec László, a magyar építész tervezett jó párat Shanghai legjelentősebb épületei közül, mint például a Park Hotelt, a Grand Theater (Nagyszínház), a Wukang Mansion, és az (eredeti) Shanghai *Beer Factory* (Sörgyár) épületeit, valamint számos egyéb mesterművet. Ezeket az épületeket megóvták, kiváló állapotban vannak és Shanghai kulturális örökségének fontos részét képezik. A fotókiállítás látogatói betekintést kaphatnak a történelmi helyszínekbe és a Magyarország és Shanghai között fennálló szoros barátságba.

**Shanghai 360°**

A Shanghai 360° installáció egy kör alakzatú, falmagasságú kép, ami a Shanghai panorámát mutatja be. A kreatív, panoráma rotunda teljességgel új dimenzióban mutatja a megavárost a fotográfia eszközeivel: a néző valósággal elmerül a képben és úgy érzi magát, mintha Shanghai-ban lenne.

A rotunda 5 méter magas, körmérete pedig 30 méter. A belső panoráma felvételt HG Esch, a német fotográfus művész készítette és komponálta, Jin Mao Tower tetejéről, 420,5 méteres magasságból megörökítve Shanghai bámulatos látképét. A rotunda belsejében a néző úgy érzi magát, mintha a Lujiazui felett lebegne az égen és onnan tekintene le a Huangpu folyó két partja által kínált panorámára.

***Tanácsadó***

[*A*](https://www.google.be/url?sa=t&rct=j&q=&esrc=s&source=web&cd=1&ved=0ahUKEwja3rvNvJPUAhVItxQKHZ5BDU8QFggoMAA&url=http%3A%2F%2Fwww.chinaembassy.hu%2F&usg=AFQjCNGRuJgvmyMf-n3rUw8oA_uWycqQVw&sig2=bSSe5RURnmXdmVL5dnA0qg) *Kínai Népköztársaság Nagykövetsége Magyarországon*

***Házigazdák***

*Shanghai Önkormányzat Tájékoztatási Irodája*

*Shanghai Nemzetközi Kulturális Társaság*

*Európa-Kína "One Belt One Road" Kulturális és Idegenforgalmi Fejlesztési Bizottság*

*A Kínai Művészeti Fesztiválok Bizottsága az EU-ban*

***Szervezők***

*Atlas International Culture*

*Shanghai Tower*

*Shanghai City Animation*

***A házigazdák bemutatása***

***Shanghai Önkormányzat Tájékoztatási Irodája***

*A Shanghai Önkormányzat Tájékoztatási Irodája a Shanghai Önkormányzat híradásokért és közleményekért, média szolgáltatásokért és nemzetközi kommunikációért felelős osztálya. Az iroda feladata Shanghai bemutatása tárgyilagos és vonzó módon, különböző szolgáltatásokat kínálva a hazai és nemzetközi médiának, valamint nemzetközi promóciós események szervezése.*

***Shanghai Nemzetközi Kulturális Társaság:***

*A Shanghai Nemzetközi Kulturális Társaságot (SICA) 1986-ban alapították önkormányzati szintű népi szervezetként, melynek feladata a civil nemzetközi kulturális csereprogramok szervezése. Célja a kölcsönös megértés és baráti együttműködés létrehozása Shanghai és a nagyvilág között. Feladata továbbá Shanghai gazdasági növekedésének, tudományos fejlődésének, kulturális tevékenységének valamint nemzetközi együttműködéseinek fokozása és élénkítése.*

***Európa-Kína "One Belt One Road" Kulturális és Idegenforgalmi Fejlesztési Bizottság***

*Az Európa-Kína "One Belt One Road" Kulturális és Idegenforgalmi Fejlesztési Bizottságot európai tisztségviselők alapították a felsőszintű kínai és európai partnerek közötti együttműködés élénkítése céljából az idegenforgalom, kultúra, diplomácia, üzleti tevékenység és politika területén. Új dimenziót nyit az EU és Kína közötti együttműködésben, valamint a "One Belt One Road" kezdeményezésen belül a kultúrában és idegenforgalomban rejlő lehetőségekre összpontosít.*

***Kínai Művészeti Fesztiválok Bizottsága az EU-ban***

*A Kínai Művészeti Fesztiválok Bizottsága az EU-ban egy évente induló kezdeményezés, mely az EU-Kína kulturális eseményekkel és művészeti projektekkel foglalkozik az Európai Unió tagállamaiban. Célja a kétoldalú együttműködések elősegítése, kapcsolatok létrehozása a művészetek területén tevékenykedő kínai és európai partnerek között.*

2017. június 20.